Na wosebite wašnje so aktiwnymaj wobydlerjomaj dźakowali
Slepo (CK/SN). Nawodnicu Slepjanskeho Serbskeho kulturneho centruma (SKC) Silwiju Panošinu su zawčerawšim ze Slepjanskim Mytom za angažowanje počesćili. Při tym jedna so wo wuznamjenjenje, kotrež je tak nowe, zo za nje hač krótko do spožčenja ani hišće mjeno njemějachu. Nowe myto je paralelnje k Čestnemu mytu myslene za ludźi, kotřiž w swojim powołanju na časnik njehladaja, wjele wjace činja, hač so wočakuje, a tak wulku hódnotu za zhromadne žiwjenje ludźi w Slepom tworja.
pag_Latn szl_Latn